पाएं अपने शहर की ताज़ा ख़बरें और फ्री ई-पेपरडाउनलोड करें
गुहला (कैथल). गुहला विकास रैली में नेताओं ने विरोधी कांग्रेसी नेताओं का नाम लिए बिना उन पर खूब कटाक्ष किए। सांसद ईश्वर सिंह का किसी नेता ने नाम नहीं लिया लेकिन उनका सीधे तौर पर विरोध झेल रहे सांसद नवीन जिंदल और पूर्व विधायक दिल्लूराम बाजीगर ने साफ तौर कह दिया कि जो लोग विधायक नहीं बन सकते वे दिल्ली जाने की सोच रहे हैं।
लोक निर्माण मंत्री रणदीप सुरजेवाला ने कहा कि जो लोग प्रदेश में विकास के मामले में भेदभाव के आरोप लगा रहे हैं, वे प्रदेश के विकास की न सोचकर केवल अपने विकास के लिए ही ज्यादा फिक्रमंद दिखाई देते हैं। वहीं कांग्रेस के प्रदेश अध्यक्ष फूलचंद मुलाना ने भी कहा कि अपने आप को दलितों का मसीहा साबित करने में जुटे कुछ लोग अपने स्वार्थ सिद्धि में लगे हुए हैं। मुलाना ने कहा कि जो लोग कांग्रेसी पार्टी में होते हुए भी कांग्रेस पार्टी के खिलाफ प्रचार करने में जुटे हुए हैं उनकी विचाराधारा कभी भी कांग्रेस पार्टी की नीतियों से मेल नहीं खा सकती और न ही सच्चे कांग्रेसी हो सकते।
1000 मेगावाट बिजली मिली
विकास रैली में बोलते हुए सीएम भूपेंद्र सिंह हुडडा ने कहा कि धान के सीजन के दौरान बिजली की कमी नहीं रहने दी जाएगी। हरियाणा शनिवार से हिमाचल, जम्मू एवं कश्मीर, छतीसगढ़, झारखंड और दिल्ली से 500 मेगावाट और १५ जून से मध्यप्रदेश से ९क्क् मेगावाट बिजली खरीदेगा। बैंकिग प्रबंधों के तहत जुलाई के लिए 1000 मेगावाट बिजली का प्रबंध किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn